La presidenta obre la sessió i dóna per llegida l'acta de la sessió anterior, corresponent a la reunió ordinària del dia 16 d'octubre, distribuïda prèviament als membres.
S'exposa l'estat de les reclamacions i s'analitzen els tràmits realitzats des del darrer Ple:
- Expedient 2015/4: s'ha convocat a les parts i a l'administració convidada a la primera sessió de mediació que tindrà lloc el dia 3 de novembre de 2015 i s'ha informat a les parts del desenvolupament del procediment de mediació.
- Expedients 2015/12 i 2015/14: tramès escrit a l'administració reclamada pel qual se la commina a aportar a la GAIP l'expedient i informe de posicionament, un cop esgotat el termini de 10 dies inicial per aportar la documentació.
- Expedient 2015/17: nou expedient presentat el dia 26 d'octubre; es debat sobre la sol·licitud formulada per la persona reclamant a l'empara de la Llei 30/1992, de 26 de novembre.
Es debat l'oportunitat d'informar a les unitats d'informació dels departaments i organismes de la Generalitat de les reclamacions per facilitar la coordinació de les respostes a les sol·licituds d'informació i als requeriments de la GAIP de l'expedient de la reclamació i d'un informe sobre el posicionament de l'administració reclamada.
La presidenta informa sobre el contingut de les principals esmenes introduïdes al text del projecte de Decret pel qual s'aprova el Reglament de la Comissió de Garantia del Dret d'Accés a la Informació Pública que recullen el posicionament del dictamen de la Comissió Jurídica Assessora i sobre el contingut de les esmenes preparades per expressar el posicionament de la GAIP.
El text del projecte de Decret fou tramès pel secretari general a la GAIP per a les seva consideració.
Es debaten diferents aspectes l'organització, règim de funcionament i àmbit d'actuació de la GAIP.
La presidenta informa sobre la resposta del Departament de Governació i Relacions Institucionals a la petició de necessitats de recursos i mitjans formulada per la GAIP.
Es preveu dotar a la GAIP properament d'una pantalla i un projector per a la sala de Plens i mediació, una destructora de paper per garantir la confidencialitat de la documentació, la previsió de formalitzar una col·laboració amb l'Escola d'Administració Pública de Catalunya per poder disposar d'un fons bibliogràfic.
Resta pendent concretar alguns aspectes sobre la papereria, sobre recursos humans i sobre l'accés a informació actualitzada sobre la gestió de les sol·licituds d'accés per part de la Generalitat i els ens locals.
La presidenta informa les plataformes de tramitació i notificació electrònica e-Notum, e-Valisa i EACAT i la seva petició per part de la GAIP a fi de disposar d'aquestes eines.
Així mateix, informa que s'ha informat a la GAIP que la contractació del tramitador genèric tira endavant i que la Comissió podria disposar-ne properament per tramitar les reclamacions.
Es debat el format de la resolució que finalitzi el procediment de mediació i doni per conclosa la reclamació, així com insti a donar compliment a l'acord i n'acordi la seva publicitat.
Es valora elaborar uns models de resolució per a la seva anàlisi i aprovació pel Ple.
Aquesta resolució serà notificada a totes les parts del procediment i a les administracions convidades, amb la corresponent determinació del règim d'impugnació de les resolucions de la GAIP.
En el torn obert de paraules, el senyor Josep Mir planteja el debat sobre quines administracions poden formular consultes o demanar el criteris interpretatius en matèria de transparència a la GAIP i es debat sobre el formalisme i les administracions o entitats que poden formular aquestes peticions i si aquestes poden versar sobre propostes normatives.